Tə wabɔ bəbə̂ bə́ bod m̀bə̂ ǹnə́m, tə watám biyɔŋ byábán; 2amú ǹnə́m wábán wálām hə mətóm ńdɔ̄ fə biyé bí ányu byábán byákɔ̄bɔ hə bəbə̂ bə́ mam. 3Ai fəg ńgɔ mod a nə́ dzǎm lɔ̄ŋ ndá, ai ǹyəmán mam bə́ yə́mə́ dzɔ̄ á kpím, 4ai akə́ŋ yā ḿbɔán mam, bə́ ngadzáli bitun bí ndá ai ábūí mim̀fǎŋ míḿbəmbə mí byə́m myáyəb kán kán. 5M̀fəfə́g ńnóm fám ó nə ai ngul á túd, ǹyəmán mam wâbulu ngul dzié biyɔŋ bibɛ̄. 6Asú tē hḿ wāyi tóán komozǎn bítá ḿbəŋ; amú mədɔ másɔ́ ábuí bə́lə́b[1]. 7Mam mə́ fəg mə́ nə mod ǹkǒl ású ákúd, ékōān, a sə́ kig dzǎm yáī ányu. 8É mod a lám ábē bálōē nyé nâ ǹtótóm ! 9Akúd á bə̄lə́ hə ǹtsogán ḿbɔ̄g: ǹsə́m ! Ńdɔ̄ fə bod bávíni ǹkángā ńsísīm. 10Waku sɔ́m ámǒs ámalá ? Ngul dzoe e nə hḿ fɔ̄ɔ̄ abɔ̄d ! 11Kodégē ébá bálóm áwū, nyǐgī ébá bâkə̄ bâdudu éndə̄gə́lə́. 12Wayi dzó ámǒs tē təge səlǎn naa: "Byǎ ndzí kig yəm !" Ngǎ mod a nə ényɔ́ ā sōŋ mīńnə̄m ? Nyé a yəm. Ńdɔ̄ fə ényɔ́ ā fɔmbɔ wa, nyé a yə̌m, ényɔ́ ā sōŋ miǹnə́m a yəm bə́bə́lá, a yi yân ai mod ósə anə́ mim̀bɔán míé mí nə́.